ผมชื่อวีครับผมอายุ15ผมฉี่โดยไม่รู้ตัวในตอนกลางตั้งแต่เด็ก
สวัสดีค่ะ อาการปัสสาวะโดยไม่รู้สึกตัวในตอนกลางคืน หรือเรียกว่ามีอาการปัสสาวะรดที่นอน สาเหตุแบ่งออกเป็น1. ปัสสาวะรดที่นอนปฐมภูมิ คือมีปัสสาสะรดที่นอนตั้งแต่เกิดจนต่อเนื่องมาจนถึงอายุ 5 ปีขึ้นไป โดยไม่เคยมีช่วงที่ปัสสาวะปกติเลย เป็นสาเหตุที่พบได้บ่อยประมาณ 75-85% ซึ่งมีปัจจัยเสี่ยง ได้แก่- พันธุกรรม ในเด็กที่ทั้งพ่อและแม่มีประวัติปัสสาวะรดที่นอนช่วงเป็นเด็ก จะมีโอกาสเกิดประมาณ 77% แต่หากมีพ่อหรือแม่คนใดคนหนึ่งมีประวัติปัสสาวะรดที่นอน จะมีโอกาสเกิดประมาณ 43% และพบได้ ประมาณ 15% หากไม่มีประวัติของพ่อและแม่ ก็ยังมีโอกาสเกิดได้ประมาณ 15%- สมองหรือระบบประสาทที่ควบคุมการปัสสาวะเจริญเติบโตช้ากว่าเด็กทั่วไป ซึ่งมักพบร่วมกับการพัฒนาการอื่นๆ ที่ช้ากว่าปกติ เช่น พูดช้า เรียนรู้ช้า- การสร้างฮอร์โมนควบคุมปริมาณน้ำปัสสาวะในช่วงกลางคืนผิดปกติ จึงส่งผลให้ปริมาณน้ำปัสสาวะมีมากกว่าคนทั่วไปในช่วงนอนหลับกลางคืน- กระเพาะปัสสาวะเล็กกว่าคนทั่วไป- อาจมีโรคที่เกี่ยวข้องกับการนอนหลับ ทำให้นอนหลับลึก เมื่อปวดปัสสาวะจึงไม่รู้สึกตัว2. ปัสสาวะรดที่นอนทุติยภูมิ คือมีช่วงที่อาการหายไปติดต่อกันอย่างน้อย 6 เดือน แล้วกลับมีอาการซ้ำอีก พบได้ประมาณ 15-25% ซึ่งสาเหตุ ได้แก่- ท้องผูกเรื้อรัง เพราะก้อนอุจจาระจะส่งผลถึงการบีบตัวของกระเพาะปัสสาวะด้วย- โรคของกระเพาะปัสสาวะ เช่น กระเพาะปัสสาวะอักเสบ หรือการทำงานของกล้ามเนื้อกระเพาะปัสสาวะผิดปกติ หรือโรคทางประสาทที่ควบคุมการบีบตัวของกระเพาะปัสสาวะ- โรคของต่อมไร้ท่อ ที่ส่งผลให้ลดการสร้างฮอร์โมนควบคุมปริมาณปัสสาวะ ปริมาณปัสสาวะจึงมากกว่าปกติ- โรคเบาหวาน ซึ่งส่งผลต่อประสาทควบคุมกระเพาะปัสสาวะได้- ภาวะขาดไทรอยด์ฮอร์โมน- โรคลมชัก- ติดเชื้อพยาธิเข็มหมุด ซึ่งพยาธิจะไปกระตุ้นการบีบตัวของทวารหนัก และส่งผลต่อการบีบตัวของกระเพาะปัสสาวะด้วย- มีปัญหาด้านอารมณ์ จิตใจ เช่น ปัญหาจากโรงเรียน พ่อแม่ทะเลาะกันดังนั้น หากอายุ 15 ปีแล้ว ยังมีอาการปัสสาวะโดยไม่รู้ตัวในตอนกลางคืน แนะนำควรปรึกษาพ่อและแม่ เพื่อไปพบแพทย์หาสาเหตุและรักษาค่ะส่วนการปฏิบัติตัวที่อาจจะช่วยลดอาการปัสสาวะโดยไม่รู้ตัว ได้แก่ ไม่วิตกกังวลหรือเครียดกับอาการที่เป็น เพราะไม่ใช่เรื่องน่าอาย ลดอาหารและการดื่มน้ำในช่วงเย็น และไม่ดื่มน้ำก่อนนอนอย่างน้อย 2-3 ชั่วโมง และงดเครื่องดื่มที่มีคาเฟอีน เช่น ชา โกโก้ น้ำอัดลม การปัสสาวะให้เรียบร้อยก่อนเข้านอน เป็นต้น